Denis Healey

Denis Winston Healey, Paroni Healey CH, MBE, PC (30. elokuuta 1917 – 3. lokakuuta 2015) oli brittiläinen Työväenpuolueen poliitikko. Hän toimi maansa puolustusministerinä vuosina 1964–1970 ja valtiovarainministerinä vuosina 1974–1979 sekä puolueensa varapuheenjohtajana vuosina 1980–1983.

Healey syntyi Mottinghamissa, Kentissä, mutta perhe muutti Yorkshiren Keighleyyn hänen ollessaan viisivuotias. Oxfordin yliopistossa opiskellessaan Healey liittyi Kommunistipuolueeseen mutta erosi siitä protestiksi vuonna 1939. Opiskeluaikoinaan hän tutustui tulevaan pääministeriin Edward Heathiin.

Healey oli toisen maailmansodan veteraani. Hän osallistui Bilderberg-kokouksiin. Hänet valittiin parlamenttiin ensimmäisen kerran vuonna 1952, ja hän istui sen jäsenenä aina vuoteen 1992. Pyrkimyksistään huolimatta hän ei koskaan noussut puolueensa johtajaksi. 

Puolustusministerinä Denis Healey pyysi 27. kesäkuuta 1966 julkisesti anteeksi Englannin parlamentilta, että hän oli kutsunut de Gaullea huonoksi liittolaiseksi ja huonoksi EEC-kumppaniksi, johon kukaan Euroopassa ei luota ainakaan siinä määrin, että valtuuttaisi hänet puhumaan Euroopan puolesta esimerkiksi Neuvostoliitossa. 

Healeyn omaelämäkerta The Time of My Life julkaistiin vuonna 1989. Vetäytymisensä yhteydessä vuonna 1992 hän sai elinikäisen päärinarvon.

Lähteet 
 http://www.spartacus-educational.com/PRhealeyD.htm

Viitteet 

Brittiläiset poliitikot
Yhdistyneen kuningaskunnan alahuoneen jäsenet
Yhdistyneen kuningaskunnan puolustusministerit
Yhdistyneen kuningaskunnan valtiovarainministerit
Vuonna 1917 syntyneet
Vuonna 2015 kuolleet